Romos kurija

Romos kurija () – pagrindinė Romos katalikų bažnyčios, Šventojo sosto ir Vatikano administracijos institucija, kurios žinybos popiežiaus vardu priima pasiūlymus, prašymus, apeliacijas, skundus, nagrinėja juos, rengia jų pagrindu dokumentus ir savo kompetencijos ribose priima sprendimus visais bažnyčią liečiančiais klausimais. Romos kurijos sprendimai gali būti apskųsti apaštaliniam tribunolui.

 Istorija 
Popiežius Sikstas V savo konstitucijoje Immensa aeterni Dei 1588 m. suformulavo pagrindinius Šventojo sosto administracijos teisinius pagrindus. Reforma, išaugus bažnyčios biurokratiniam aparatui, buvo būtina, nes atskirus klausimus sprendžiantys apaštaliniai advokatai, notarai, diakonai, teisėjai sunkiai tarpusavyje derino sprendžiamus klausimus. Popiežius Pijus X 1908 m. konstitucijoje Sapienti consilio dar kartą reformavo kuriją, išskyręs joje valdymo, kongregacijos ir tribunolo funkcijas. II Vatikano susirinkimas nutarime Christus Dominus leido darbui kurijoje pasitelkti civilius asmenis. 1967 m. rugpjūčio 15 d. konstitucija Regimini Ecclesiae universae popiežius Paulius VI pradėjo dar vieną kurijos reformą, kurią tik 1988 m. birželio 28 d. savo konstitutcija Pastor bonus užbaigė popiežius Jonas Paulius II. Kurijos darbas tapo viešesnis, kiekviena žinyba pradėjo dirbti pagal savo nuostatus. Bendri visos Romos kurijos nuostatai buvo patvirtinti 1992 m. vasario 4 d.

 Struktūra 

Romos kuriją sudaro: Vatikano radijas 
Valstybės sekretoriatas, kuriam vadovauja Kardinolas valstybės sekretorius (šiuo metu kardinolas Tarcisio Bertone) ir kuriame yra:
Bendrųjų reikalų sekcija, tiesiogiai aptarnaujanti popiežių, rengianti ir redaguojanti jo dokumentus ir leidžianti juos leidinyje „Acta Apostolicae Sedis“.
Santykių su valstybėmis sekcija, palaikanti diplomatinius ryšius su užsienio šalimis ir tarptautinėmis organizacijomis.
Kongregacijos:
Tikėjimo doktrinos kongregacija
Rytų Bažnyčių kongregacija
Dievo kulto ir sakramentų tvarkos kongregacija
Šventųjų skelbimo kongregacija 
Vyskupų kongregacija 
Tautų evangelizavimo kongregacija 
Kunigų kongregacija 
Vienuolijų kongregacija
Katalikiškojo auklėjimo kongregacija
Tribunolai 
Apaštališkoji penitenciarija
Apaštališkosios Signatūros Aukščiausiasis Tribunolas
Romos Rotos Tribunolas
Popiežiškosios Tarybos
Popiežiškoji pasauliečių taryba
Popiežiškoji krikščionių vienybės taryba
Popiežiškoji šeimos taryba
Popiežiškoji teisingumo ir taikos taryba
Popiežiškoji taryba Cor Unum
Popiežiškoji migrantų ir keliautojų sielovados taryba
Popiežiškoji medicinos darbuotojų sielovados taryba
Popiežiškoji juridinių įstatymų taryba
Popiežiškoji tarp-religinio dialogo taryba
Popiežiškoji kultūros taryba
Popiežiškoji socialinių komunikacijų taryba
Popiežiškosios komisijos ir komitetai
Popiežiškoji Lotynų Amerikos komisija
Popiežiškoji Bažnyčios kultūrinių vertybių komisija
Popiežiškoji sakralinės archeologijos komisija
Popiežiškoji Biblijos komisija
Popiežiškoji komisija Ecclesia Dei
Tarptautinė teologijos komisija
Popiežiškasis tarptautinių eucharistinių kongresų komitetas
Popiežiškasis istorijos mokslų komitetas
Romos kurijos disciplinos komisija
Popiežiškasis šveicarų gvardiečių korpusas
Įstaigos
Apaštaliniai Namai
Apaštalų Sosto Paveldo Administracija
Šventojo Sosto ekonominių reikalų prefektūra
Kitos Romos kurijos įstaigos
Popiežiaus namų prefektūra
Popiežiaus liturginių apeigų biuras
Šv. Sosto spaudos salė
Šv. sostui pavaldžios įstaigos 
Vatikano slaptasis archyvas
Vatikano apaštališkoji biblioteka
Vatikano spaustuvė
Vatikano dienraštis
Vatikano leidykla
Vatikano radijas
Vatikano televizijos centras
Šv. Petro fabrikas
Apaštališkoji rinkliava
Apaštalų Sosto darbo biuras
Popiežiškosios administracijos
Popiežiškosios delegacijos
Vatikano miesto valstybė
Popiežiškoji Vatikano miesto valstybės komisija
Vatikano miesto valstybės gubernatoratas
Vatikano miesto valstybės tribunolai
Popiežiškosios Akademijos
Popiežiškoji mokslo akademija
Popiežiškoji socialinių mokslų akademija
Popiežiškoji gyvybės akademija

 Nuorodos 
Sąrašas:Popiežiai
Nuotraukos

 Šaltiniai